شەفەق نیوز/ خانمە ئەکتەر ئیرانی زه‌هرا ئه‌میر ئیبراهیمی، لە ڤیستواڵ سینه‌مایی كان خەڵات خاسترین ئەکتەر وه‌رگرد،  لەوەر دەوریگ جویر رووژنامەنویس له‌ فیلم "هۆلی سپایده‌ر"  ده‌رهێنه‌ر "عه‌لی عه‌باسی".
جی باسە، لەوەر قەیەغەکردن وینەگردنی لە ئیران لە وڵات ئۆردن وینەگریا.
فیلمەگە باس لە تاوان کوشتن ئافرەتەیل لەشفروش کەێد لە شار مەشهەد ئیران، زەهرا لەوەر دەور دین لەو فیلمە بویە خاوەن خەڵات خاسترین ئەکتەر.
زه‌هرا ئه‌میر ئیبراهیمی، ساڵ 1981 له‌ ئیران لەداڵگبویە، وه‌ دەوریگ له‌ درامای نێرگز له‌ ساڵ 2006 ناوبانگ ده‌ركرد، ئمساڵیش خه‌ڵات خاسترین ئه‌كته‌ر له‌ 75ـه‌مین فێستیواڵ كان-ی سینه‌مایی وه‌رگرد، ك له‌ شار كان باشوور فه‌ره‌نسا وەڕێەوەچی.
